## Infraestructures va facilitar al juliol la mobilitat de 6,6 milions de persones usuàries en Metrovalencia

*** Els moviments diaris segueixen a l’alça, amb 1,8 milions més d’usuaris i usuàries que en el mateix període de 2022
* La línia 3 va ser la més utilitzada, amb 1.278.441 desplaçaments, i Xàtiva l’estació amb més trànsit, amb 479.760 persones usuàries**

Infraestructures va facilitar la mobilitat de 6.684.452 persones usuàries en la xarxa de Metrovalencia durant el mes de juliol passat, cosa que significa un increment del 38,72 % respecte al mateix període de 2022, amb un total d’1.865.637 viatgers i viatgeres més.

En conjunt, Ferrocarrils de la Generalitat Valenciana (FGV) va sumar al juliol, entre Metrovalencia i TRAM d’Alacant, un total de 8.450.878 passatgers i passatgeres, que representen un augment del 37,92 % respecte al mateix mes de 2022 i 2.323.427 persones més.

Al juliol, les sis línies de metro van sumar 5.646.218 desplaçaments i les quatre de tramvia van assolir 1.038.234 moviments. La jornada de més volum de trànsit va ser el dimecres dia 5, amb 268.364 passatgers i passatgeres.

La línia de metro que més persones va desplaçar va ser la línia 3 (Rafelbunyol/Aeroport), amb 1.278.441 clients; seguida de la línia 5 (Marítim/Aeroport), amb 1.074.011; la línia 2 (Llíria / Torrent Avinguda), amb 889.793; la línia 1 (Bétera/Castelló), amb 847.406; la línia 7 (Marítim / Torrent Avinguda), amb 821.148, i, finalment, la línia 9 (Alboraia Peris Aragó / Riba-roja de Túria), amb 735.419 persones usuàries.

En el cas del tramvia, la que més moviments va registrar va ser la línia 4 (Mas del Rosari / Doctor Lluch), amb 530.662 viatges; seguida de la línia 6 (Tossal del Rei / Marítim), amb 254.913; la línia 10 (Alacant/Natzaret), amb 199.120, i la línia 8 (Neptú/Marítim), que va sumar 53.539 viatgers i viatgeres.

**Trànsit per estacions**

En el trànsit per estacions, Xàtiva (L3, L5 i L9) se situa en primer lloc, amb 479.760 desplaçaments; en segon lloc, Colón (L3, L5, L7 i L9), amb 393.160, i, en tercer lloc, Àngel Guimerà (L1, L2, L3, L5 i L9), amb 242.412 moviments.

A continuació, es van situar Túria (L1 i L2), amb 192.712; Plaça Espanya (L1 i L2), amb 185.363; Avinguda del Cid (L3, L5 i L9), amb 169.428; Mislata (L3, L5 i L9), amb 160.934; Benimaclet (L3 i L9), amb 159.095; Amistat (L5 i L7), amb 150.427, i, en desé lloc, Jesús (L1, L2 i L7), amb 146.946 validacions.

En l’àrea metropolitana, destaquen com a les cinc estacions més transitades Mislata (L3, L5 i L9), amb 160.934 persones usuàries; Torrent Avinguda (L2 i L7), amb 143.958; Torrent (L1, L2 i L7), amb 123.160; Aeroport (L3 i L5), amb 122.846, i Paiporta (L1, L2 i L7), amb 122.085 moviments.

Entre les parades del tramvia, destaquen Pont de Fusta (L4), amb 58.154; La Cadena (L4 i L6), amb 57.450; Alacant (L10), amb 51.239; Benimaclet (L4 i L6), amb 46.971, i Ciutat Arts i Ciències - Justícia, amb 45.878 persones usuàries.

Fecha: 15/08/2023